28/08/2019 | Administración LocalMunicipal
Dodro
Bases reguladoras da concesión en réxime de concorrencia competitiva de axudas económicas á escolaridade curdo 2019-2020

BASES REGULADORAS DA CONCESIÓN EN RÉXIME DE CONCORRENCIA COMPETITIVA DE AXUDAS ECONÓMICAS Á ESCOLARIDADE CURSO 2019-2020 ANUNCIO A Xunta de Goberno Local, na sesión ordinaria, do día 13 de agosto de 2019, aprobou as Bases reguladoras da concesión en réxime de concorrencia competitiva de axudas económicas á escolaridade curdo 2019-2020, que se transcriben a continuación: BASES REGULADORAS DA CONCESIÓN EN RÉXIME DE CONCORRENCIA COMPETITIVA DE AXUDAS ECONÓMICAS Á ESCOLARIDADE CURSO 2019-2020 ÍNDICE: 1. Fundamentación 2. Crédito orzamentario 3. Obxecto, condicións e finalidade 4. Persoas beneficiarias 5. Requisitos 6. Prazo de solicitude 7. Importe da axuda 8. Tramitación 9. Réxime xurídico Anexos: ANEXO I ANEXO II 1. Fundamentación As políticas de integración social, de participación popular e actuación positiva a favor de grupos desfavorecidos, son unha realidade a partir da promulgación da Constitución Española de 1978, como consecuencia da definición de España nun “Estado Social e democrático de Dereito” tal e como se contempla no art.1 da Carta Magna. No artigo 9.2 do Título Preliminar determínase que “corresponde aos poderes públicos promover as condicións para que a liberdade e a igualdade do individuo e dos grupos nos que se integra sexan reais e efectivas; remover os obstáculos que impidan ou dificulten a súa plenitude e facilitar a participación de todos os cidadáns na vida política, económica, cultural e social”. Segundo contempla o Capítulo III do Título I que fai referencia aos principios reitores da política social e económica, no seu art.39.1, disponse a protección da familia e determínase que "os poderes públicos aseguran a protección social, económica e xurídica da familia". Art.39.2 expresa: "os poderes públicos aseguran, así mesmo, a protección integral dos fillos/as iguais estes ante a lei con independencia da súa filiación, e das nais, calquera que sexa o seu estado civil". Art.40.1 referente ao reparto dos recursos económicos preceptúa o seguinte: "os poderes públicos promoverán as condicións favorables para o progreso social e económico e para unha distribución da renda rexional e persoal equitativa, no marco dunha política de estabilidade económica. De xeito especial realizarán unha política orientada ao pleno emprego". De acordo co recoñecemento da "autonomía das nacionalidades e rexións que integran a Nación española" que efectúa o art.2 da Constitución Española o Estatuto de Autonomía de Galicia recolle no seu art.27.23 como competencia exclusiva da Comunidade Autónoma a "Asistencia Social" en relación co art.148.1.20 da Constitución Española. Posteriormente a Lei 7/85 de 2 de abril, reguladora das bases de réxime local no seu art.25.2 k) dispón: "O municipio exercerá, en todo caso, competencias nos termos da lexislación do Estado e das comunidades autónomas, nas seguintes materias: k) Prestación dos servizos sociais e de promoción e reinserción social". Con base nas atribucións de competencias, conferidas polo mencionado Estatuto de Autonomía, o Parlamento Galego aproba a Lei 4/93, de 14 de abril, de servizos sociais, "en canto sistema integrado de servizos sociais como servizo público da Comunidade Autónoma de Galicia, así como a regulación da súa promoción". Os contidos desta lei no nivel de atención primaria desenvólvese mediante o Decreto 240/1995 do 28 de xullo. No capítulo II desta disposición establécense os programas básicos de actuación para dar cumprimento aos obxectivos desenvolvidos na Lei de servizos sociais. O art.15 deste decreto establece "o programa de inserción social ten por obxecto a prevención das situacións de marxinación e as súas causas e a integración e participación no medio social das persoas ou grupos máis desfavorecidos afectados polas diferentes formas de exclusión e marxinación social" No art.16 sinálanse como actividades para a consecución dos obxectivos deste programa "xestionar as prestacións económicas e sociais establecidas, realizando o seguimento e avaliación na súa aplicación". O Estatuto de Autonomía de Galicia lexitima a actuación lexislativa da Comunidade Autónoma no campo da protección á familia aprobándose a Lei 3/1997, do 9 de xuño, galega da familia, da infancia e da adolescencia. O Título Preliminar desta Lei, establece no seu art.5.2. "os municipios, sen prexuízo do disposto na lexislación de réxime local e na Lei galega de servizos sociais, exercerán as súas competencias en materia de protección á familia, infancia e á adolescencia a través das seguintes actuacións: b) A provisión directa de servizos e prestacións destinados ás familias residentes no respectivo territorio que presenten aspectos carenciais" 2. Crédito orzamentario As axudas concederanse con cargo á partida orzamentaria 326/48000 do estado de gastos do orzamento do exercicio 2019, por unha contía de 4000 €. 3. Obxecto, condicións e finalidade Consiste en garantir a igualdade de oportunidades no acceso á educación para as familias en condicións socio-económicas máis desfavorecidas, a través da subvención dos gastos ocasionados polo abono de taxas, pola compra de libros e material didáctico, ou polo pago de acceso a actividades extraescolares cando estas non se presten con carácter gratuíto. Son medidas de carácter puntual que pretenden impedir que unha carencia económica específica, se converta nunha situación de necesidade crónica que leve á marxinación. Teñen como obxectivo final conseguir a compensación das desigualdades sociais e educativas e unha compensación ao núcleo familiar para a mellora da súa integración social, en tanto non alcance a súa autonomía económica e consigan conciliar a vida familiar e laboral. Conceptos subvencionables: · Axudas para alimentación infantil en comedores escolares · Axudas para material escolar · Axudas para actividades extraescolares 4. Persoas beneficiarias Estas axudas están dirixidas a persoas e/ou unidades familiares que pola súa condición socio-económica non poidan nun momento dado afrontar unha serie de necesidades básicas derivadas da escolarización dos/as fillos/as, supoñéndolles, a súa falta de cobertura, un grave desaxuste persoal ou familiar, e que non perciban axudas de carácter público para a mesma finalidade. As persoas beneficiarias deberán estar ao corrente nas súas obrigas tributarias e coa Seguridade Social. Os estudos que comprenden a concesión das axudas son: educación infantil, primaria, secundaria obrigatoria (ESO) e post-obrigatoria (programas de cualificación profesional inicial -PCPI-). 5. Requisitos. I- Empadroamento e residencia efectiva no concello durante un período mínimo de 6 meses. Este requisito xustificarase co correspondente certificado de do Concello, que se aportará de oficio. II- Dispor dunha renda igual ou inferior aos límites establecidos na táboa seguinte: O cómputo dos ingresos realizase mediante: · A suma das bases impoñibles do IRPF 2018, xeral e do aforro. Deducidos dos ingresos líquidos, os gastos de alugueiro ou amortización da vivenda habitual. Divídese a cantidade resultante entre 12 mensualidades. · A diferenza entre ingresos e deducións no caso de achegar como xustificantes as certificacións negativas de Facenda referidas ao ano 2018. · No caso de ingresos derivados de actividades económicas estímase o rendemento neto reducido. · No caso de tratarse dunha familia sen ningún tipo de ingresos farase unha declaración xurada da persoa cabeza de familia acreditando a súa situación económica e persoal. III- Formalización da solicitude e presentación de toda a documentación requirida. Considerarase como unidade familiar a formada pola persoa solicitante, o/a seu/súa cónxuxe/parella, todos/as os/as fillos/as menores de 18 anos e os que sendo maiores de 18 e menores de 26 permanezan estudando. No caso de descendentes cunha discapacidade superior ao 65% non se terá en conta a criba da idade. IV- Valoración favorable á solicitude por parte do/a técnico/a responsable correspondente con proposta de concesión que contará co visto e prace do concelleiro responsable da área. V- Compromiso de cumprimento de obxectivos por parte das persoas usuarias tras a valoración realizada pola profesional correspondente segundo documento elaborado para o efecto. No caso de non reunir os requisitos xerais (I e II) queda aberta a posibilidade da concesión das medidas de apoio segundo a valoración da profesional que leve o caso, cando por razón de necesidade, precariedade ou urxencia a persoa ou familia se atope nunha situación de desprotección. Sendo necesario que acompañe á solicitude un informe profesional que xustifique a excepción, o cal deberá contar co visto e prace do concelleiro da área.6. Prazo de solicitudes O prazo para presentar as solicitudes de axuda será de 20 días naturais contados a partir do día seguinte ao da publicación do extracto da convocatoria no Boletín Oficial da Provincia da Coruña.7. Importe da axuda. O importe máximo da axuda consistirá nunha contía fixa de 80 euros por escolar beneficiario.8. Tramitación de acceso ás axudas.8.1- Documentación · As solicitudes de axuda deberán realizarse no modelo homologado (Anexo II) que para tal fin se facilitará no Departamento de Servizos Sociais, e que deberá ser obxecto de rexistro no Concello. · As solicitudes deberán ir acompañadas da seguinte documentación: – Impreso homologado da solicitude debidamente cumprimentado (Anexo II). – Fotocopia compulsada do DNI, do número de identificación de estranxeiros (NIE) ou do pasaporte. – Fotocopia compulsada do libro de familia e do Título de Familia Numerosa, se é o caso. – Fotocopia compulsada do último recibo do pago do alugueiro da vivenda ou da súa amortización. – No caso de separación ou divorcio, copia compulsada da sentenza e do convenio regulador así como xustificantes das aportacións do cónxuxe ou, no seu defecto, denuncia por incumprimento da sentenza. – Xustificantes de ingresos referidos a todos os membros computables da unidade familiar, que se xustificarán, no seu caso, mediante a seguinte documentación: · Fotocopia compulsada da declaración da renda correspondente ao último exercicio (2018) ou certificado negativo de rendas expedido pola Delegación da Axencia Tributaria. Débese requirir para todos os membros da familia. · No caso de recibir unha pensión por xubilación, viuvez, orfandade ou incapacidade, deberá presentarse certificado expedido polo organismo competente da cantidade mensual que se percibe. · No caso de percibir axudas públicas por calquera concepto, certificado ou xustificante ao respecto do organismo dende onde se conceda. · Poderá ser requirida outra documentación no caso de que así o considere necesario para a resolución do expediente a profesional correspondente. Excepcionalmente, cando por razóns alleas ao/á solicitante, non sexa posible achegar a documentación requirida, poñerase así de manifesto na solicitude, e a documentación de que se trate poderá ser substituída mediante declaración xurada do/a solicitante, o cal se valorará polo profesional que leve o expediente. Fóra destes supostos excepcionais, a falta de presentación da documentación requirida dará lugar ao correspondente requirimento de subsanación dentro do prazo de 10 días establecido no artigo 68 da Lei 39/2015, transcorrido dito prazo se lle terá por desistido da súa solicitude previa resolución que será ditada nos termos previstos legalmente. Unha vez formalizada a solicitude e presentada a documentación no rexistro municipal, a profesional de servizos sociais correspondente comprobará os datos e realizará o informe-proposta de resolución ao órgano competente.8.2 – Tramitación. Á vista da documentación requirida ás familias solicitantes, emitirase por parte do técnico/a correspondente un informe-proposta de concesión/denegación da axuda co visto e prace do concelleiro. A continuación daráselle traslado do expediente á Xunta de Goberno Local, para a súa resolución. Os acordos de concesión, denegación ou desistimento serán notificados ás persoas interesadas nos termos legalmente establecidos.8.3 – Xustificación e forma de pago: Establécese como forma de pago, a transferencia bancaria nas contas determinadas polas familias solicitantes previa presentación dos xustificantes de gasto, preferentemente facturas debidamente emitidas de acordo coa lexislación vixente, nas que conste o selo de pagado e a suma das cales deberá ser igual ou superior á contía concedida; as facturas deberán ser emitidas a nome do/a titular da solicitude, agás nos casos determinados previamente no informe proposta de concesión pola técnica responsable, onde o pago da axuda concedida farase como pago endosado directamente nas contas bancarias das empresas/ANPAS correspondentes en función dos conceptos subvencionados. O prazo máximo para a xustificación da axuda concedida será de 10 días hábiles a contar dende o día seguinte ao da notificación do acordo municipal de concesión da axuda. A falta de xustificación no prazo establecido implicará a perda do dereito de cobro á axuda concedida. Non obstante poderá solicitarse unha prórroga do prazo de xustificación inicialmente establecido para a presentación da documentación xustificativa cando concorran causas imprevisibles ou excepcionais, esta causas deberán motivarse adecuadamente.9. Réxime xurídico.9.1-Motivos de suspensión das axudas: -O falseamento ou ocultación de datos relativos ao expediente de solicitude dará lugar á anulación da axuda de que se trate, e no seu caso reintegro do importe da axuda percibida, logo de resolución motivada ao efecto. -A non asistencia, no caso de comedor escolar, actividades municipais, e extraescolares. -No caso do incumprimento dos obxectivos establecidos no proxecto de intervención familiar e da valoración da profesional responsable do caso.9.2 - Límite orzamentario Estas medidas de apoio, ademais dos requisitos obxectivos e subxectivos que en cada caso procedan, estarán supeditadas ás limitacións orzamentarias que anualmente se establezan.9.3 - Límite de concesión das medidas de apoio á inserción socio-familiar Que non existan persoas legalmente obrigadas e con posibilidades reais de prestarlles alimentos e demais axuda que precisen, de acordo cos artigos 143 e 144 do Código Civil. A existencia de persoas con obriga legal non implica que se poida facer efectiva esta obriga, por malas relacións, ou outros motivos suficientemente contrastados.9.4 - Confidencialidade Garántese a confidencialidade dos datos obtidos na tramitación dos expedientes, de conformidade coa lei 4/93, do 14 de abril de servizos sociais no artigo 36 punto 3: “Todo usuario/a dos Centros e Servizos a que fai referencia esta lei gozarán dos seguintes dereitos: ao sixilo profesional a cerca dos datos do seu historial sanitario e social”. E no artigo 62 punto 1: “Son infraccións graves o incumprimento do deber de sixilo e confidencialidade en relación coa información obtida no exercizo das súas funcións”. Igualmente, estarase ao disposto na Lei Orgánica 15/1999, de 13 de decembro, de protección de datos de carácter persoal. Nos modelos de solicitude farase contar expresamente a autorización á cesión de datos para este único fin. **** RELACIÓN DE DOCUMENTOS DE XESTIÓN: – Solicitude no modelo homologado – Informe profesional – Proposta de concesión/denegación – Compromiso xenérico de cumprimento do obxecto da axuda – Folla de cálculo da RPC e aplicación de baremo – Listaxe de gastos e usuarios/as – Fichas Informatizadas do SIUSS – Folla de cesión dos datos bancarios MODELO DE SOLICITUDE DE AXUDAS Á ESCOLARIDADE SOLICITUDE Nº -- DATA: AXUDAS Á ESCOLARIDADE 2019-2020 SOLICITANTE: Pai, nai ou titor/a UNIDADE FAMILIAR NÚMERO DE CONVIVINTES: (consignar o número de convivintes da familia nuclear) DATOS ECONÓMICOS: INGRESOS GASTOS TIPO DE AXUDA QUE SOLICITA: Declara: - Que achega neste momento, ou se compromete a achegar dentro do prazo a documentación que se require nas bases reguladoras da/s axuda/s solicitada/s. - Que foi informado/a das bases que regulan estas axudas municipais e da o seu consentimento para o tratamento dos seus datos con este fin. - Que non ten solicitada/concedida ningunha axuda polo mesmo concepto. - Que se atopa ao corrente nas súas obrigas tributarias e coa Seguridade Social. Dodro, de de 2019 Asdo.___________________________________ De conformidade co disposto no artigo 5.1. da LOPD 15/1999 do 13 de decembro, os datos persoais facilitados serán incorporados a un ficheiro de titularidade pública, do que é responsable o Concello de Dodro, coa finalidade de aplicalos ás actividades relacionadas coas súas competencias segundo se especifica no Regulamento municipal de protección de datos de carácter persoal. En relación cos seus datos persoais, poderá exercer os dereitos de acceso, rectificación, cancelación e oposición nos termos previstos na LOPD 15/199 e no RD 1720/2007, dirixíndose ao Concello de Dodro (Tallós, 32 C. P. 15981 Dodro - A Coruña). Os datos facilitados poderán ser comunicados a terceiros dentro dos fins directamente relacionados que poden ser consultados na disposición de creación do ficheiro. DOCUMENTACIÓN REQUIRIDA: · DNI: solicitante e do seu cónxuxe e/ou parella · Libro de familia · Título de familia numerosa (de ser o caso) · Declaración da Renda do ano 2018 ou certificación negativa de Facenda · Xustificantes gastos: alugamento, crédito hipotecario. · outros. Nota importante: * PARA O ABONO QUE CORRESPONDA NO CASO DE CONCESIÓN SERÁ IMPRESCINDIBLE A PRESENTACIÓN DAS FACTURAS/XUSTIFICANTES DE GASTO. * Ditos xustificantes deben estar emitidos a nome da persoa solicitante da axuda e referirse a conceptos subvencionables de acordo coas presentes Bases. * No caso de ter outras axudas (por exemplo bonos para libros/material) só se admitiran como xustificantes as contías de gasto que excederan a contía das mesmas. * Non se admitirán, en ningún caso, gastos de vestiario/calzado que non sexa o requirido para a práctica deportiva ou mandilóns. OBSERVACIONS:---------------------------------------- Asinado dixitalmente A traballadora social Visto e prace O Concelleiro de Servizos Sociais e Benestar Dodro, 22 de agosto de 2019 O alcalde Francisco Xabier Castro Tourís